L 229/28
BG
Официален вестник на Европейския съюз
18.9.2023 г.
г) предоставяне на подходящ придружаващ документ, доказващ готовността на държавата членка или държавите членки, в които заявителят възнамерява да разположи своето съоръжение, да подпомогнат създаването на това съоръжение; д) наличието на подходящи политики, включително технически мерки за защита и мерки за изпълнение, насочени към гарантиране на защитата на неразкрита информация и на правата върху ИС, по-специално с оглед на предотвратяването на неразрешеното разкриване на търговски тайни или изтичането на чувствителни нововъзникващи технологии.
Комисията предоставя насоки за изискваната информация и съответния ѝ формат. 3.
Комисията обработва заявленията, приема решенията си и уведомява заявителите в срок от шест месеца от получаване на пълното заявление.
Когато Комисията прецени, че предоставената в заявлението информация е непълна, тя дава възможност на заявителя да представи без ненужно забавяне допълнителната информация, необходима за допълване на заявлението.
Решението на Комисията определя продължителността на статута въз основа на прогнозирания жизнен цикъл на проекта. 4.
Комисията наблюдава напредъка, постигнат при създаването и експлоатацията на интегрираните производствени съоръжения и отворените производствени предприятия на ЕС за интегрални схеми, и редовно информира Европейския съвет по полупроводниците. 5.
Операторът на съоръжението може да поиска от Комисията да преразгледа продължителността на статута или да измени плановете си за изпълнение по отношение на спазването на изискванията съответно по член 13, параграф 3 или член 14, параграф 3, когато прецени, че това е надлежно обосновано поради непредвидени външни обстоятелства.
Въз основа на този преглед Комисията може да преразгледа продължителността на статута, предоставен в съответствие с параграф 3 от настоящия член, или да приеме изменението на плановете за изпълнение. 6.
Когато Комисията установи, че дадено съоръжение вече не отговаря на изискванията, определени в член 13, параграф 3 или член 14, параграф 3, тя дава възможност на оператора на интегрираното производствено съоръжение или отвореното производствено предприятие на ЕС за интегрални схеми да представи коментари и да предложи подходящи мерки. 7.
Комисията може да отмени дадено решение за признаване на статута на интегрирано производствено съоръжение или на отворено производствено предприятие на ЕС за интегрални схеми, ако признаването се основава на заявление, съдържащо невярна информация, или когато въпреки приключването на процедурата по параграф 5 от настоящия член интегрираното производствено съоръжение или отвореното производствено предприятие на ЕС за интегрални схеми не отговаря на изискванията, посочени съответно в член 13, параграф 3 или член 14, параграф 3.
Преди да вземе такова решение, Комисията се консултира с Европейския съвет по полупроводниците, след като му предостави причините за предложената отмяна.
Всяко решение за отнемане на статута на интегрирано производствено съоръжение или отворено производствено предприятие на ЕС за интегрални схеми е надлежно обосновано и подлежи на обжалване от страна на оператора. 8.
Съоръжения, чийто статут като интегрирани производствени съоръжения или отворени производствени предприятия на ЕС за интегрални схеми е бил отменен съгласно параграф 7 от настоящия член, губят всички произтичащи от настоящия регламент права, свързани с признаването на този статут.
Въпреки това тези съоръжения продължават да подлежат на задължението, посочено в член 26, параграф 1, за период, равен на първоначално предвидения при предоставянето на статута в съответствие с параграф 3 от настоящия член, или, когато статутът е бил преразгледан, за приложимата продължителност в съответствие с параграф 5 от настоящия член.
Член 16 Обществен интерес и публична подкрепа 1.
Счита се, че интегрираните производствени съоръжения и отворените производствени предприятия на ЕС за интегрални схеми допринасят за сигурността на доставките на полупроводници и за устойчивостта на екосистемата на Съюза в областта на полупроводниците и следователно са от обществен интерес. 2.
За да се постигне сигурност на доставките и устойчивост на екосистемата на Съюза в областта на полупроводниците, държавите членки могат, без да се засягат членове 107 и 108 от ДФЕС, да прилагат мерки за подпомагане и да предвиждат административна подкрепа за интегрирани производствени съоръжения и за отворени производствени предприятия на ЕС за интегрални схеми в съответствие с член 18.